Ifølge «Den norske Amerikalinje 1910-1960» var det Henriksens store fortjeneste at han klarte å forene foretakets nasjonale karakter med et nøkternt forretningsmessig grunnlag. I årene 1911 og 1912 kjempet Henriksen mot en mur av passiv motstand og mistro, men i kraft av sin personlige anseelse og ved stor innsats klarte han å skaffe til veie den nødvendige kapitalen slik at man kunne gå til kontrahering. Da linjen først var kommet i gang, viste han snart at den hadde sin eksistensberettigelse.